### Resumé

Teknisk Udvalg har tidligere fået præsenteret udkast til Trafikplan Bredballe. Trafikplanen har herefter været i offentlig høring fra 11. december 2024 til 22. januar 2025. Der er kommet 65 høringssvar under høringsperioden. Høringssvarene giver anledning til én mindre justering i trafikplanen, og forvaltningen anbefaler at trafikplanen godkendes endeligt.

### Sagsfremstilling

Teknisk Udvalg har tidligere på et temamøde fået præsenteret udkast til [adresse], som nu har været i offentlig høring i 6 uger. Der er modtaget 65 høringssvar.

Resumé af høringssvar og Teknik & Miljøs bemærkninger hertil kan ses i vedlagte bilag.

Forvaltningen anbefaler på baggrund af gennemgangen af høringssvarene at følgende justeringer/tilføjelser i trafikplanen foretages:

* Skolebestyrelsen på [adresse], samt flere borgere, peger på at skolebørn fra [adresse] har behov for en bedre krydsning af [adresse] ved stien mellem [adresse] og Sophie Toft. Det tilføjes til trafikplanen under afsnit Karen Kjær, at der etableres en fodgængerovergang i krydsningen.
* Flere af grundejerforeningerne nord for [adresse] påpeger, at der ikke er fortovsforbindelse frem til busstoppestedet på sydlige side af [adresse] for [adresse]. Der tilføjes et projekt for etablering af fortov fra krydsningspunktet til stoppestedet i afsnit C. Forbedring af stinettet.
* En borger påpeger at stibomme på sti mellem [adresse] og [adresse] 19 ikke muliggør ladcykler at cykle denne vej. Teknik & Miljø vurderer at bomme kan fjernes. Der er tilføjet et projekt for dette, samt forbedret afmærkning af stien i afsnit C. Forbedring af stinettet.
* Borgere påpeger at krydsningen af [adresse] i krydset med [adresse] med fordel kunne forbedres med en fodgængerovergang. Forslaget er indarbejdet i afsnit C. Forbedring af stinettet.
* Der peges på at forskellig stikrydsninger kan forbedres for cyklende ved at hæve stikrydsningen og lave blåt cykelfelt som på [adresse]. Der tilføjes projekt for dette på [adresse] samt på [adresse] i afsnit C. Forbedring af stinettet.
* En meget stor del af høringssvarerne vedrører forholdene for gående og især cyklende på [adresse], som mange synes er utrygge/farlige. Trafikplanen indeholder alene et forslag om nedsættelse af hastigheden på strækningen, da det umiddelbart er svært at finde løsninger der beskytter gående/cyklende bedre på den smalle og kurvede strækning. Det foreslås at der i trafikplanen tilføjes et projekt, hvor mulighederne undersøges mere dybdegående med henblik på at få afdækket eventuelle forbedringspotentialer.
* Trafikplan Bredballe udpeger et forløb for en supercykelsti mellem [adresse], [adresse], [adresse] og Vejle. Rutens forløb på strækningen mellem [adresse] og Storager anbefales ændret. Der peges i et af høringssvarene på, at det først foreslåede forløb ikke er optimalt, og at der findes alternative forløb via stier af bedre kvalitet. Teknik & Miljø anbefaler at forslaget imødekommes.

De anbefalede justeringer/tilføjelser er indarbejdet i vedlagte udgave af Trafikplan Bredballe.

### Klima og resiliensvurdering

Trafikplan Bredballe skal bidrage til at nå målene for grøn mobilitet opstillet i [adresse], samt i det grønne visionstillæg til Mobilitetsplan 2018-2030.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** trafikplanen, med de foreslåede justeringer/tilføjelser, vedtages endeligt.

### Beslutning

Udvalget havde lejlighed til at give sit input, der indarbejdes i planen, som sættes på et senere udvalgsmøde.